ΑΠΟΦΑΣΗ αριθ. 1/89 ΤΗΣ ΜΕΙΚΤΗΣ ΕΠΙΤΡΟΠΗΣ ΕΟΚ-ΕΖΕΣ «ΑΠΛΟΠΟΙΗΣΗ ΔΙΑΤΥΠΩ- ΣΕΩΝ»

της 3ης Μαΐου 1989 για την τροποποίηση του παραρτήματος ΙΙ της σύμβασης για την απλοποίηση των διατυπώσεων κατά τις ανταλλαγές εμπορευμάτων

Η ΜΕΙΚΤΗ ΕΠΙΤΡΟΠΗ,

ιΕχοντας υπόψη τη σύμβαση σχετικά με την απλούστευση των διατυπώσεων κατά τις εμπορευματικές συναλλαγές, και ιδίως το άρθρο 11 παράγραφος 3,

Εκτιμώντας ότι το παράρτημα ΙΙ της σύμβασης περιέχει τις λεπτομέρειες εκτύπωσης, συμπλήρωσης και χρησιμοποίησης του ενιαίου εγγράφου ότι η εμπειρία απέδειξε την ανάγκη να αποσαφηνιστούν ορισμένες από τις διατάξεις αυτές ότι η εξέταση των διαφόρων αντιτύπων του ενιαίου εγγράφου χωρίς τη βοήθεια υπολογιστή θα διευκολυνόταν αν τα αντίτυπα αυτά διακρίνονταν από το χρώμα τους ότι, κατά συνέπεια, πρέπει να τροποποιηθεί το εν λόγω παράρτημα

ότι η τροποποίηση αυτή δεν αντιβαίνει στις διατάξεις του άρθρου 4 παράγραφος 3 πέμπτη περίπτωση της σύμβασης,

ΑΠΟΦΑΣΙΖΕΙ:

Άρθρο 1

Στο παράρτημα ΙΙ της σύμβασης, παρεμβάλλεται η ακόλουθη παράγραφος:

«1α. Τα διάφορα αντίτυπα των εντύπων διακρίνονται με χρώματα κατά τον ακόλουθο τρόπο:

α) ^στα έντυπα που συμφωνούν με τα υποδείγματα που παρατίθενται στα προσαρτήματα 1 και 3 του παραρτήματος Ι:

- τα αντίτυπα 1, 2, 3 και 5 φέρουν στο δεξί άκρο ένα συνεχές περιθώριο κόκκινου, πράσινου, κίτρινου και γαλάζιου χρώματος αντίστοιχα,

- τα αντίτυπα 4, 6, 7 και 8 φέρουν στο δεξί άκρο ένα ασυνεχές περιθώριο γαλάζιου, κόκκινου, πράσινου και κίτρινου χρώματος αντίστοιχα

β) ^στα έντυπα που συμφωνούν με τα υποδείγματα που παρατίθενται στα προσαρτήματα 2 και 4 του παραρτήματος Ι, τα αντίτυπα 1/6, 2/7, 3/8 και 4/5 φέρουν στο δεξί άκρο ένα συνεχές και, στα δεξιά του, ένα ασυνεχές περιθώριο, κόκκινου, πράσινου, κίτρινου και γαλάζιου χρώματος αντίστοιχα.

Το πλάτος των περιθωρίων αυτών ανέρχεται σε 3 χιλιοστά περίπου. Το ασυνεχές περιθώριο αποτελείται από διαδοχικά τετραγωνίδια με πλευρά 3 χιλιοστών και που απέχουν μεταξύ τους κατά 3 χιλιοστά.»

Άρθρο 2

Ο τίτλος ΙΙ του προσαρτήματος 3 του παραρτήματος ΙΙ της σύμβασης τροποποιείται ως εξής: στην ένδειξη «Ι. Διατυπώσεις στη χώρα εξαγωγής»:

1. ^το δεύτερο εδάφιο του σημείου «Θέση 8: Παραλήπτης» αντικαθίσταται από το ακόλουθο κείμενο:

«Θέση προαιρετική για τα συμβαλλόμενα μέρη όσον αφορά τις διατυπώσεις εξαγωγής. Σε περίπτωση διαμετακόμισης, η θέση αυτή χρησιμοποιείται υποχρεωτικά τα συμβαλλόμενα μέρη όμως μπορούν να επιτρέπουν να μην συμπληρώνεται η εν λόγω θέση, όταν ο παραλήπτης είναι εγκατεστημένος εκτός του εδάφους των συμβαλλόμενων μερών. Ο αριθμός αναγνώρισης δεν είναι απαραίτητος στο στάδιο αυτό.»

2. ^Το πρώτο εδάφιο του σημείου «Θέση 31: Δέματα και περιγραφή εμπορευμάτων - Σημεία και αριθμοί - Αριθμός εμπορευματοκιβωτίου(ων) - Αριθμός και

είδος», αντικαθίσταται από το ακόλουθο κείμενο:

«Σημειώσατε τα σήματα, τους αριθμούς, τον αριθμό και το είδος των δεμάτων ή, στην περίπτωση μη συσκευασμένων εμπορευμάτων, τον αριθμό των εμπορευμάτων αυτών που καλύπτονται από τη διασάφηση ή τη λέξη "χύμα", ανάλογα με την περίπτωση σημειώσατε σε όλες τις περιπτώσεις τη συνήθη εμπορική ονομασία των εμπορευμάτων όσον αφορά τις διατυπώσεις εξαγωγής, η ονομασία αυτή πρέπει να περιέχει τα στοιχεία που είναι απαραίτητα για την αναγνώριση των εμπορευμάτων όταν πρέπει να συμπληρώνεται η θέση 33 "Κωδικός εμπορευμάτων", η ονομασία αυτή πρέπει να εκφράζεται με σαφήνεια ώστε να επιτρέπεται η κατάταξη των εμπορευμάτων. Στη θέση αυτή πρέπει επίσης να αναγράφονται τα στοιχεία που απαιτούνται ενδεχομένως από ειδικές ρυθμίσεις (ειδικοί φόροι κατανάλωσης κλπ.). Σε περίπτωση που χρησιμοποιούνται εμπορευματοκιβώτια, πρέπει να σημειώνονται στη θέση αυτή και τα αναγνωριστικά σήματα του εμπορευματοκιβωτίου.»

Άρθρο 3

Τα έντυπα που εχρησιμοποιούντο πριν από την έναρξη ισχύος της παρούσας απόφασης μπορούν να εξακολουθήσουν να χρησιμοποιούνται μέχρις ότου εξαντληθούν τα αποθέματα και το αργότερο μέχρι τις 31 Δεκεμβρίου 1991.

Άρθρο 4

Η παρούσα απόφαση αρχίζει να ισχύει την 1η Ιουλίου 1989.

Εντούτοις, το άρθρο 2 εφαρμόζεται από την 1η Οκτωβρίου 1989.

ιΙνσμπρουκ, 3 Μαΐου 1989.

Για τη Μεικτή Επιτροπή

Ο Πρόεδρος

O. GRATSCHMAYER